### Beslutninger

Fremsendes til Teknisk Udvalg til behandling i henhold til beslutning i byrådets møde den 3. december 2025.

###

Endelig vedtagelse af forslag til Lokalplan nr. 1218, Boligområde på [adresse], [adresse], og Tillæg nr. 160 til Kommuneplan 2017.

### Resume

Lokalplanområdet er ca. 20.309 og beliggende i byzone i [adresse] nord for [adresse].

Formålet med lokalplanen er at give mulighed for at opføre blandede boliger i form af rækkehuse og etageboliger. Der stilles desuden krav om, at der opføres min. 25% almene boliger.

Forslaget er i overensstemmelse med kommuneplanens mål, men ikke med kommuneplanens rammer, da lokalplanen ikke fastlægger udnyttelse af området efter en samlet strukturplan. Der er derfor udarbejdet et kommuneplantillæg, som ændrer områdets anvendelse fra bolig og erhvervsområde til boligområde, hvor etageantallet reduceres fra 6 til 3 etager.

Planforslagene har været i høring fra 17. juni til 26. august 2025. Der er indkom i alt 11 høringssvar. Høringssvarene omhandler fortrinsvis trafikale forhold, bebyggelsens højde, boligtypologi, sociale forhold, miljø- og naturhensyn og byplanlægning samt teknisk infrastruktur.

Teknik og Miljø foreslår på baggrund af høring, at der sker redaktionelle ændringer i lokalplanens § 6.1 og i redegørelsen under ”affald”.

### Beslutningspunkter

Det indstilles, at

1) forslag til lokalplan 1218 vedtages endeligt (med de ændringer, der fremgår af indstillingens afsnit 5.6)

2) forslag til tillæg nr. 160 til Kommuneplan 2017 vedtages endeligt.

3) indsigelser besvares, som det fremgår af indstillingens afsnit 5.6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 04-11-2025

Laura Holst: 8

Fremsendes til [adresse] med bemærkning, at Magistraten i mødet den 4. november 2025 anbefaler, at byrådet tiltræder Magistratsafdelingen for Teknik og Miljøs indstilling af 22. oktober 2025.

Socialistisk Folkeparti tog forbehold vedrørende tidsplanen for byggeri af ny daginstitution i området.

Magistratsafdelingen for Teknik og Miljø udarbejder notat om tidsplaner for etablering af offentlige institutioner i området, herunder etablering af daginstitutionskapacitet.

Nikolai Poulsen var forhindret i at deltage i sagens behandling.

Udvalg: [adresse]

Dato: 12-11-2025

Laura Holst: 35

Sagens behandling blev udsat i byrådets møde den 12. november 2025.